Oficiālais Vēstnesis L 158 , 27/06/2003 Lpp. 0058 - 0060



Padomes Lēmums (2003. gada 18. jūnijs) par Ekonomikas un finanšu komitejas statūtu pārskatīšanu (2003/476/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 209. pantu, ņemot vērā Komisijas atzinumu [1], tā kā: (1) Ekonomikas un finanšu komiteju izveidoja 1999. gada 1. janvārī saskaņā ar Līguma 114. panta 2. punktu. (2) Padome 1998. gada 21. decembrī pieņēma Lēmumu 98/743/EK par Ekonomikas un finanšu komitejas sastāvu [2]. (3) Padome 1998. gada 31. decembrī pieņēma Lēmumu 1999/8/EK par Ekonomikas un finanšu komitejas statūtiem [3]; līdz šim šie statūti ļāva komitejai pienācīgi funkcionēt. (4) Ievērojot valstu vadītāju vai valdību vadītāju 2002. gada decembrī Kopenhāgenā Eiropadomē pieņemto lēmumu, 2003. gada 16. aprīlī 10 jauni dalībnieki parakstīja līgumu par pievienošanos Eiropas Savienībai, un ir sagaidāms, ka pievienosies 2004. gada 1. maijā. (5) Ekonomikas un finanšu komitejai vajadzētu turpināt efektīvi strādāt pēc paplašināšanās. (6) Ir svarīgi saglabāt faktorus, kas ir veicinājuši komitejas efektivitāti. (7) Tādējādi būs nepieciešams koriģēt komitejas darba metodes. (8) Šīs korekcijas būs atkarīgas no centrālo banku pārstāvju dalības; būs svarīgi saglabāt viņu kompetenci un analītisko izpratnes spēju un to piedalīšanos tādu jautājumu risināšanā, par ko tās ir atbildīgas. (9) Tādēļ ir jāpārskata Ekonomikas un finanšu komitejas statūti, IR PIEŅĒMUSI ŠO LĒMUMU. 1. pants Ekonomikas un finanšu komitejas statūtus, kā norādīts Lēmuma 1999/8/EK pielikumā, aizstāj ar šā lēmuma pielikumā pievienoto tekstu. 2. pants Šo lēmumu publicē Eiropas Savienības Oficiālajā Vēstnesī. Tas stājas spēkā 2003. gada 1. jūlijā. Luksemburgā, 2003. gada 18. jūnijā Padomes vārdā — priekšsēdētājs G. Drys [1] Atzinums sniegts 2003. gada 21. maijā (Oficiālajā Vēstnesī vēl nav publicēts). [2] OV L 358, 31.12.1998., 109. lpp. [3] OV L 5, 9.1.1999., 71. lpp. -------------------------------------------------- PIELIKUMS " PIELIKUMS EKONOMIKAS UN FINANŠU KOMITEJAS STATŪTI 1. pants Ekonomikas un finanšu komiteja (turpmāk tekstā "Komiteja") veic visus uzdevumus, kas aprakstīti Eiropas Kopienas dibināšanas līguma 114. panta 2. un 4. punktā. 2. pants Komiteja var cita starpā veikt šo: - sniegt konsultācijas sakarā ar procedūru lēmumu pieņemšanai attiecībā uz valūtas maiņas mehānismu Ekonomikas un monetārās savienības trešajā posmā, - neskarot Līguma 207. panta noteikumus, sagatavot Padomes pārskatus attiecībā uz valūtas maiņas pārmaiņām attiecībā uz euro, - izstrādāt shēmu, kurā var sagatavot un īstenot Padomes un Eiropas Centrālās bankas (ECB) dialogu, kas pulcētu augstas amatpersonas no ministrijām, valstu centrālajām bankām, Komisijas un ECB. 3. pants Komitejas locekļi un viņu aizstājēji savus pienākumus pilda, vadoties no Kopienas vispārējām interesēm. 4. pants Komiteja tiekas divos līmeņos: vai nu ar locekļiem, kas ir izvēlēti no pārvaldes iestādēm, valstu centrālajām bankām, Komisijas un Eiropas Centrālās bankas, vai ar dalībniekiem no pārvaldes iestādēm, Komisijas un Eiropas Centrālās bankas. Komiteja pilnā sastāvā regulāri pārskata to jautājumu sarakstu, kuru apspriešana notiek sēdēs, par kurām ir paredzams, ka tās apmeklēs valstu centrālo banku locekļi. 5. pants Atzinumus, ziņojumus vai paziņojumus pieņem ar locekļu balsu vairākumu, ja balsojums ir nepieciešams. Katram Komitejas loceklim ir viena balss. Tomēr tad, kad tiek sniegti ieteikumi vai atzinumi par jautājumiem, attiecībā uz ko Padome pēc tam var pieņemt lēmumu, centrālo banku un Komisijas pārstāvji, ja tie ir ieradušies, var pilnībā piedalīties jautājumu apspriešanā, bet nevar piedalīties balsošanā. Komiteja ziņo arī par mazākuma vai atšķirīgiem viedokļiem, kas izteikti jautājumu apspriešanas laikā. 6. pants Komiteja no savu locekļu vidus ar locekļu balsu vairākumu uz diviem gadiem ievēl priekšsēdētāju. Divu gadu pilnvaru termiņu var pagarināt. Priekšsēdētāju ievēl no to locekļu vidus, kas ir valstu pārvaldes iestāžu vecākās amatpersonas. Priekšsēdētājs deleģē savas balsstiesības savam aizstājējam. 7. pants Ja priekšsēdētājs nevar pildīt savus pienākumus, tad priekšsēdētāju aizvieto Komitejas priekšsēdētāja vietnieks, kuru ievēl saskaņā ar tiem pašiem noteikumiem. 8. pants Ja Komiteja nelemj citādi, aizstājēji var piedalīties Komitejas sēdēs. Aizstājēji nebalso. Viņi nepiedalās jautājumu apspriešanā, ja vien Komiteja nelemj citādi. Loceklis, kas nevar piedalīties Komitejas sēdē, var deleģēt savas balss tiesības vienam no aizstājējiem. Viņš var tās deleģēt arī citam loceklim. Priekšsēdētājs un sekretārs pirms sēdes par to ir rakstiski jāinformē. Ārkārtējos apstākļos priekšsēdētājs var piekrist alternatīviem noteikumiem. 9. pants Komiteja konkrētu jautājumu izskatīšanu var uzticēt tās locekļu aizstājējiem, apakškomitejām vai darba grupām. Šajos gadījumos priekšsēdētāja amatu uzņemas veikt Komisijas iecelts Komitejas loceklis vai tā aizvietotājs. Komitejas locekļi, tās locekļu aizstājēji un tās apakškomitejas vai darba grupas var lūgt ekspertu palīdzību. 10. pants Komiteju sasauc priekšsēdētājs vai nu pēc savas ierosmes, vai arī pēc Padomes vai Komisijas, vai vismaz pēc četru Komitejas locekļu pieprasījuma. 11. pants Parasti Komiteju pārstāv priekšsēdētājs, jo īpaši Komiteja priekšsēdētāju var pilnvarot ziņot par apspriedēm un sniegt mutiskas piezīmes par Komitejas sagatavotiem atzinumiem un paziņojumiem. Priekšsēdētājs ir atbildīgs par sakaru uzturēšanu starp Komiteju un Eiropas Parlamentu. 12. pants Komitejas sēdes ir konfidenciālas. Šo pašu normu piemēro attiecībā uz tās locekļu aizstājēju, apakškomiteju un darba grupu sēdēm. 13. pants Komitejai palīdz sekretariāts, ko vada sekretārs. Sekretāru un sekretariātam vajadzīgo personālu nodrošina Komisija. Sekretāru ieceļ Komisija pēc apspriešanas ar Komiteju. Sekretārs un viņa personāls, pildot savus pienākumus, rīkojas pēc Komitejas norādījumiem. Komitejas izdevumus iekļauj Komisijas tāmēs. 14. pants Komiteja apstiprina savu reglamentu. " --------------------------------------------------